
Menedzserképző Központ II. HR Konferencia

„A multifunkciós HR - feladatok és eszközök a gyakorlatban”

2013. május 7. (kedd), Budapest, Danubius Hotel Gellért
Bár a minőségi HR jó befektetés egy vállalat életében, a költséghatékonyságra való törekvés látszólag szűkíti a személyzeti kérdésekkel foglalkozó szakemberek mozgásterét cégen belül. Szerencsére ezt a folyamatot ellentételezi a HR-esek rendelkezésére álló eszközök sokfélesége. Ezt a sokféleséget azonban ki kell ismerni, mert néha valóban nehéz figyelemmel követni az újabb és újabb eljárások, technikák és módszerek evolúcióját.

A Menedzserképző Központ konferenciája segít az eligazodásban, hogy a HR valóban multifunkciós üzemmódban, hatékonyan tudja ellátni feladatát a vállalaton belül.
Program
12.30 – 13.00
Regisztráció

13.00 – 13.10
Moderátori megnyitó

Szügyi György elnök-vezérigazgató, 

Euromenedzser Tanácsadó és Képzési Központ Kft.
13.10 – 13.40
Munkapiaci paradigmaváltás - Miért nehéz a munkáltatók helyzete a túlkínálati piacon?

Munkahelyek, munkaviszonyok formája változik. Rohamosan. Munkakörök, státuszok átalakulnak. A munkapiacon túlkínálat van, megfelelő, minőségi munkatársat azonban egyre nehezebb találni. Kiknek kedvez ez a folyamat? Kik tudnak gyorsan és rugalmasan alkalmazkodni a kialakult helyzethez?

A munkáltatók hogyan lehetnek hatékonyabbak? A jelentkezőkkel tudatosan kell foglalkozni!

János Zsolt MAS, KarrierTeszt.hu
13.40 – 14.10
Paradigmaváltás az új Mt-ben, avagy megállapodási lehetőségek széles skálája áll a munkaszerződést kötő felek rendelkezésére

Torma Beáta munkajogi szakokleveles tanácsadó, társadalombiztosítási szakelőadó, Pannon-Work Zrt.
14.10 – 14.40
Elégedettség- és elkötelezettség-mérés 2013.

Figyeljünk a munkavállaló hangjára, és hasznosítsuk a hallottakat!

Veres Rita ügyvezető igazgató, Aon Hewitt - Hewitt Humán Tanácsadó Kft.
14.40 – 15.30
HR eszközök Y-tól Z-ig és a generációs feszültségek
Milyen új HR eszközök használhatók a különböző generációk megtartására és motivációjára?
Hogyan csökkenthetők a generációs különbségek? A legfajsúlyosabb problémák, és azok megoldásainak bemutatása a gyakorlatban.

Jagudits Ákos stratégiai HR vezető, Jabil Circuit Magyarország Kft.
15.30 – 16.00
Kávészünet

16.00 – 16.40
Panelbeszélgetés

Karriermenedzsment programok a gyakorlatban

Belső utánpótlás; karrierváltás; a képzési rendszer átalakítása; fejlesztő programok; a vezetői fejlesztés új eszközei… – ki, mit és hogyan?

Résztvevők:

Bohács Bernadette HR igazgató, Ericsson Magyarország Kft.
Jagudits Ákos stratégiai HR vezető, Jabil Circuit Magyarország Kft. 

Nagy Andrea vezető, HR Kompetencia Központ, Magyar Telekom Nyrt.
Somogyi Edit vezető, emberi erőforrás fejlesztés, CIB Bank Zrt.

Székely Gábor partner, Profiles International Hungary Kft.
Törökné Iványi Ildikó teamvezető, PFS-Partners Kft.

16.40 – 17.10
Vállalati hírmondó, vagy belső blog? A HR új kommunikációs csatornái

Vállalati kiadványok, intranet, belső blog… – hogyan szólítsuk meg a munkavállalót?

Nagy Andrea vezető, HR Kompetencia Központ, Magyar Telekom Nyrt.
17.10 – 17.40
Tesztek használata a coaching-ban

Kinek, miért és milyen teszteket, illetve milyen felméréseket érdemes használnia a coaching-ban? Tesztek használatának megtérülésével kapcsolatos tapasztalatok: mit ér az objektivitás a vezetőnek, ha ő coach-ol, mit ér a beosztottnak, ha őt coach-olják, és miben, hogyan segíti a coach-ot a kompetenciák alapos felmérése?

Székely Gábor partner, Profiles International Hungary Kft.

17.40 – 

Programzárás

A programváltoztatás jogát a Menedzserképző Központ fenntartja!

